MT
C 252/74
Il-Ġurnal Uffiċjali tal-Unjoni Ewropea
17.7.2023
Konvenut: Il-Kunsill tal-Unjoni Ewropea
Talbiet Ir-rikorrenti titlob li l-Qorti Ġenerali jogħġobha: — tannulla parzjalment, skont l-Artikolu 263 TFUE, (1) id-Deċiżjoni tal-Kunsill (PESK) 2023/572 tat-13 ta’ Marzu 2023 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (1), u r-Regolament ta’ Implimentazzjoni tal-Kunsill (UE) 2023/571 tat-13 ta’ Marzu 2023 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddul-integrità territorjali, is-sovranità u l-indipendenza tal-Ukrajna (2), (2) ir-Regolament ta’ Implimentazzjoni tal-Kunsill (UE) 2023/806 tat-13 ta’ April 2023 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (3) u d-Deċiżjoni tal-Kunsill (PESK) 2023/811 tat-13 ta’ April 2023 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (4), u (3) kull Deċiżjoni tal-Kunsill (PESK) u Regolament ta’ Implimentazzjoni tal-Kunsill sussegwenti, sa fejn dawn l-atti jassoċjaw b’mod żbaljat lir-rikorrenti ma’ A. I. Melnichenko, A. Melnichenko, V. Rashevsky jew ċerti attivitajiet allegati; — tikkundanna lill-Kunsill għall-ispejjeż.
Motivi u argumenti prinċipali Insostenn tar-rikors tagħha, ir-rikorrenti tinvoka tliet motivi. 1.
L-ewwel motiv ibbażat fuq l-allegazzjoni li l-miżuri kkontestati huma vvizzjati bi żball manifest ta’ evalwazzjoni minħabba l-inklużjoni ta’ isem ir-rikorrenti fir-raġunijiet tal-listi tal-persuni li għalihom japplikaw miżuri restrittivi. 2.
It-tieni motiv ibbażat fuq l-allegazzjoni li l-miżuri kkontestati jiksru d-drittijiet tad-difiża u d-dritt għal smigħ ġust peress li ma jipprovdux lir-rikorrenti l-possibbiltà li teżerċita b’mod effettiv id-drittijiet tad-difiża tagħha, b’mod partikolari d-dritt għal smigħ.
Minħabba r-relazzjoni mill-qrib bejn id-drittijiet tad-difiża u d-dritt għal stħarriġ ġudizzjarju effettiv, id-dritt tar-rikorrenti għal rimedju ġudizzjarju effettiv inkiser ukoll. 3.
It-tielet motiv ibbażat fuq l-allegazzjoni li l-miżuri kkontestati huma sproporzjonati, imorru lil hinn mill-kompetenzi leġiżlattivi tal-Unjoni u jiksru d-drittijiet fundamentali tar-rikorrenti.
(1) (2) (3) (4)
Deċiżjoni tal-Kunsill (PESK) 2023/572 tat-13 ta’ Marzu 2023 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (ĠU 2023, L 75I, p. 134).
Regolament ta’ Implimentazzjoni tal-Kunsill (UE) 2023/571 tat-13 ta’ Marzu 2023 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddul-integrità territorjali, is-sovranità u l-indipendenza tal-Ukrajna (ĠU 2023, L 75I, p. 1).
Regolament ta’ Implimentazzjoni tal-Kunsill (UE) 2023/806 tat-13 ta’ April 2023 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (ĠU 2023, L 101, p. 1).
Deċiżjoni tal-Kunsill (PESK) 2023/811 tat-13 ta’ April 2023 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (ĠU 2023, L 101, p. 67).
Rikors ippreżentat fil-25 ta’ Mejju 2023 – Suek vs Il-Kunsill (Kawża T-294/23) (2023/C 252/89) Lingwa tal-kawża: l-Ingliż Partijiet Rikorrent: Siberian Coal Energy Company AO (Suek) (Moska, ir-Russja) (rappreżentanti: N. Tuominen u M. Krestiyanova, avukati) Konvenut: Il-Kunsill tal-Unjoni Ewropea